open-index/open-wikipedia-markdown huggingface dataset:
Alfonso Otero Varela

**Alfonso Otero Varela**, nado en Santiago de Compostela en 1925 e finado ibídem o 20 de setembro de 2001, foi un avogado e profesor galego.

## Traxectoria 
Foi profesor de Dereito na Universidade de La Laguna, e dende mediados dos anos cincuenta ata a súa xubilación en 1990 catedrático de Dereito na Universidade de Santiago de Compostela. Foi decano da Facultade de Dereito, e durante o seu mandato inaugurouse o novo edificio da facultade. Foi membro de Falange Española Tradicionalista y de las JONS. Casou en 1957 con Anima Schmitt, filla do xurista alemán Carl Schmitt, coa que tivo como fillos a Dusanka, Xurxo, Álvaro e Carlos Otero Schmitt.

## Obras 
* *Dos estudios histórico-jurídicos*, 1955.

## Véxase tamén 
### Ligazóns externas 
* Recensión bio-bibliográfica
Pataxio

[miniatura|Comparación das ás dun [Pterosauria|pterosaurio (**1**) e un morcego (**2**), ambos con pataxio. Esta membrana é funcionalmente análoga ao á das aves (**3**)]]
Nos quirópteros e outros animais, o **pataxio** (en latín *patagium*) é a membrana de pel elástica e resistente que forma a superficie da á. É unha extensión da pel do abdome que se estende até a punta dos dedos unindo as extremidades superiores co corpo.

## Quirópteros 
miniatura|esquerda|Morfoloxía da á de morcego
O pataxio dos quirópteros ou morcegos (orde Chiroptera) divídese en catro seccións:
# Propataxio: o pataxio dende o ombreiro até o primeiro dedo, denominado polgar.
# Dactilopataxio: membrana interdixital excepto co polgar.
# Plaxiopataxio: porción que une o derradeiro dedo coas extremidades posteriores.
# Uropataxio: pataxio entre as extremidades posteriores, incluíndo partes ou a totalidade da cola.
       
## Outros mamíferos que presentan pataxio 
O pataxio non é exclusivo dos quirópteros. Algúns roedores e outros mamíferos presentan unha membrana de pel entre as extremidades e unida ao corpo que usan para planear a modo de paracaídas. Algúns destes animais son:
* *Petaurus breviceps*
* *Galeopterus variegatus*
* *Cynocephalus volans*
* *Aeretes* spp.
* *Aeromys* spp.
* *Belomys* spp.
* *Biswamoyopterus* spp.
* *Eoglaucomys* spp.
* *Eupetaurus* spp.
[miniatura|Pataxio visible nun exemplar de *[Cynocephalus volans*]]
* *Glaucomys* spp.
* *Hylopetes* spp.
* *Iomys* spp.
* *Petaurillus* spp.
* *Petinomys* spp.
* *Pteromys* spp.
* *Petaurista* spp.
* *Pteromyscus* spp.
* *Trogopterus* spp.

## Outros animais 
[miniatura|*[Draco volans*]]
* Tamén se denomina pataxio á membrana de pel que permite planear a algúns lagartos (como *Draco volans*) e anfibios (como *Rhacophorus nigropalmatus*).
* Nalgúns lepidópteros, o pataxio é un dos pequenos órganos sensoriais situados nas bases das ás anteriores.
* Nas aves, corresponde á pel que se estende entre o úmero ao carpo formando o límite da punta da á.
* Finalmente, tamén se denomina pataxio á membrana que permite saltar aos peixes da familia Exocoetidae.

## Notas 
## Ligazóns externas 
* batbox.org
* Chiroptera en Tree of Life Web Proyect
Magnus F. Andersson

**Magnus F. Andersson**, nado o 26 de xuño de 1953 en Karlskrona, é un trombonista e compositor sueco.

## Traxectoria 
Estudou para ser profesor de trombón e outros instrumentos de vento-mental no *Instituto Pedagóxico Musical* de Estocolmo, rematando en 1978. De 1983 a 1990 estudou composición con Daniel Börtz, Lars-Erik Rosell, Bengt-Arne Wallin, Sven-David Sandström e Per Lindgren, completando os estudos en 1991 en París, neste tempo compuxo, *Under bron, under tiden = Sous le pont sous le temps* que foi a obra que lle deu recoñecemento como compositor, outra das súas obras máis recoñecidas é *Förändringsfanfar* elaborada con motivo da elección de Estocolmo como capitalidade cultural de Europa en 1998. Tamén é profesor de composición na Escola Cultural de Estocolmo.

## Composicións 
### Obras para orquestra 
* 1986 *Vasca da bagno*
* 1990 *Ouverture* 
* 1989-2001 *Symfoni - Symphony no.1 "Road symphony"*

### Obras para banda 
* 1985 *Dualise*, para banda sinfónica
* 1991 *Sous le pont, sous le temps*
* 1993 *Liten bostad* para banda
* 1993 *Spegelns regel - The rule of the mirror* para 4 tropetas, trompa, 4 trombóns e tuba
* 1994 *Concerto: House of seven rooms* para banda sinfónica
* 1996 *1397* para banda sinfónica
* 2003 *Breathing of the woods* 

### Obras para piano 
* 2003 ''Fairy's call* 

### Obras para guitarra 
* *Utsikt från Galgamarken* 

### Música de cámara 
* 1985 *Ögonblick*  para octeto (frauta, clarinete, trombón, piano, 2 violíns, viola, violoncelo)
* 1986 *Masque* para 4 trombóns
* 1990 *Cellorgel* para violoncelo e órgano
* 1992 *Fifty fanfares for Sven-David* para 2 trompetas  2 trombóns
* 1996 *Parlando* para frauta e arpa
* 1996-1998*Förändringsfanfar 1-182 (Januari - Juni) og 183-365 (Juli - December)* para 2 trompetas e 2 trombóns
* 2001 *Into the blue* para clarinete, guitarra e cuarteto de corda.
* 2002 *Bopbop* para 3 fagots e contrafagot

### Música coral 
* 1986-1987 *Tre dikter av Lars Gustaf Andersson* texto de Lars Gustaf Andersson
*# Ungdomens genius 
*# Metamorfos 
*# She was a phantom of delight
* 1988 *The world of dew is...* , texto de Issa Kobayashi
* 1990 *Seger*, texto de Lars Gustaf Andersson
* 2003 *Klangen*, texto de  Tomas Tranströmer
* 2004 *Kom, min älskade, kom ut!*, texto da Biblia

### Música electrónica
* 1986 *Aria för vilsen eller 16 variations on a drinking-song* 
* 1990 *Utan att passera* 
* 1992 *Vattenbärerskan - Water-maiden'' 

## Véxase tamén 
### Ligazóns externas 
*Biografía no Svensk Musik. ,
Livemocha

**Livemocha** é unha comunidade de aprendizaxe de idiomas en liña con máis de seis millóns de membros procedentes de 200 países de todo o mundo. Livemocha ofrece cursos básicos de aprendizaxe gratuítos en 38 linguas diferentes e outros cursos avanzados de pago, e tamén permite aos usuarios rexistrados comunicarse ou conversar entre eles.

As linguas nas que ofrece os cursos son: alemán, árabe, búlgaro, catalán, checo, coreano, croata, eslovaco, español, esperanto, estoniano, finés, francés, grego, hebreo, hindi, holandés, húngaro, indonesia, inglés, islandés, italiano, letón, lituano, mandarín, noruegués, persa, polaco, portugués (Portugal e o Brasil), romanés, ruso, serbio, sueco, turco, ucraína, urdú, xaponés.

## Véxase tamén
### Ligazóns externas
*Livemocha.co
A Toxeira

Como topónimo **A Toxeira** pode referirse a:

;En Galiza
***A Toxeira**, lugar da parroquia do Couto, no concello da Cañiza;
***A Toxeira**, lugar da parroquia de Loureiro, no concello de Cerdedo-Cotobade;
***A Toxeira**, lugar da parroquia de Piñeiro, no concello de Cuntis;
***A Toxeira**, lugar da parroquia de Souto, no concello da Estrada;
***A Toxeira**, lugar da parroquia de Bardullas, no concello de Muxía;
***A Toxeira**, lugar da parroquia de Vide, no concello das Neves;
***A Toxeira**, lugar da parroquia de Barro, no concello de Noia;
***A Toxeira**, lugar da parroquia de Cando, no concello de Outes;
***A Toxeira**, lugar da parroquia de Padrón, no concello de Padrón;
***A Toxeira**, lugar da parroquia de Ousende, no concello do Saviñao;
***A Toxeira**, lugar da parroquia de Areas, no concello de Tui.

## Véxase tamén
### Outros artigos
Sustentación

A **sustentación** é a forza xerada sobre un corpo que se despraza a través dun fluído, de dirección perpendicular á da velocidade da corrente incidente.

Como con outras forzas aerodinámicas, na práctica empréganse coeficientes adimensionais que representan a efectividade da forma dun corpo para produciren sustentación e úsanse para facilitaren os cálculos e os deseños.

O modelo matemático da forza de sustentación é:

::L = \frac {1} {2} \rho V^2  A C_{L}

onde:
* *L* é a forza de sustentación en N.
* \rho é a densidade do fluído, en kg/m3.
* V é a velocidade, en m/s.
* A é a área de referencia do corpo,m2.
* C_{L} é o coeficiente de sustentación. Como o resto de coeficientes aerodinámicos, é adimensional. Este coeficiente áchase experimentalmente de acordo a:

::C_{L}= \frac {L}{ \frac {1} {2} \rho V^2 A }

## Na aeronáutica 
framed|dereita|Exemplo de gráfica coeficiente de sustentación-ángulo de ataque
En aeronáutica é a principal forza que permite que unha aeronave con ás se manteña en voo. Esta, ao ser maior có peso total da aeronave, permítelle engalar.

Para a sustentación emprégase a notación L, do termo inglés *lift*, e C_L para o coeficiente de sustentación, o cal sempre se busca sexa o maior posible.

Ademais, a sustentación, e en consecuencia, o seu coeficiente, dependen directamente do ángulo de ataque, aumentando segundo aumenta este até chegar a un punto máximo, despois do cal o fluxo de aire que pasa sobre o extradorso (parte superior da á), non logra percorrer na súa totalidade e manterse adherido ao perfil aerodinámico, dando lugar á entrada en perda (*stall*, en inglés).

## No automobilismo 
Para a sustentación utilízase a notación F_z, e C_z para o coeficiente de sustentación, xa que esta forza actúa paralelamente ao eixo OZ do triedro de referencia que se asocia ao vehículo.

Para poder comparar directamente a sustentación que producen dous vehículos nas mesmas condicións, utilízase o coeficiente SC_z, exactamente polos mesmos motivos que no caso da resistencia aerodinámica.

SC_z=C_z \cdot S_{planta}

Nos vehículos *de rúa* non se adoita ter en conta nin *aproveitar* a sustentación e mesmo pode haber un pequeno coeficiente positivo.
..
En moitos tipos de vehículos de competición, como poden ser os da Fórmula 1, ocorre todo o contrario, buscándose que sexa negativo; é dicir, que o vehículo sexa empuxado cara ao chan, co obxectivo de obter un mellor agarre ou *apoio aerodinámico*, mediante superficies como aleróns ou o aproveitamento do fondo plano.
Ademais, nalgúns destes vehículos, dependendo entre outras cousas da distribución de masas e do tipo de tracción, búscanse *apoios aerodinámicos* diferentes para cada eixo, polo que pode haber un coeficiente diferente asociado a cada un deles.

## Véxase tamén 
* Capa límite
* Resistencia aerodinámica
* Efecto solo
* Efecto Venturi
* Vorticidade
Hywel Foel ap Griffri ap Pwyll Wyddel

**Hywel Foel ap Griffri ap Pwyll Wyddel** (fl. c. 1240-1300) foi un poeta cortesán  galés. Foi un dos derradeiros representantes dos Beirdd y Tywysogion.

A única obra que nos resta de Hywel Foel son dúas *awdlau* onde se laia da captura e encarceramento de Owain ap Gruffudd en Dolbadarn Castle.  O texto destas *awdl* consérvase no manuscrito Hendregadredd e ten a característica de que é unha das máis antigas referencias directas a Snowdonia (en galés: *Eryri*) na poesía galesa.
## Véxase tamén 
### Bibliografía 
*Rhian M. Andrews *et al.* (ed.), *Gwaith Bleddyn Fardd a beirdd eraill ail hanner y drydedd ganrif ar ddeg* (Aberystwyth, 1996)
Volvo XC90

O **Volvo XC90** é un automóbil todo terreo do segmento E producido polo fabricante sueco Volvo dende 2002. Ten carrozaría de cinco portas, motor dianteiro transversal e tracción ás catro rodas, e ofrécese con cinco e sete prazas. Algúns dos seus rivais son o Acura MDX, o BMW X5, o Infiniti FX, o Lexus RX, o Mercedes-Benz Clase M, o Range Rover Sport e mailo Volkswagen Touareg.

O XC90 foi presentado oficialmente no Salón do Automóbil de Detroit de 2002. Está construído sobre a mesma plataforma da primeira xeración do Volvo S80 e do Volvo V70 de segunda xeración.

Os motores de gasolina son un cinco cilindros en liña con turbocompresor de 2.5 litros e 209&nbsp;CV, un seis cilindros en liña atmosférico de 3.2 litros e 238&nbsp;CV, un seis cilindros en liña turboalimentado de 2.9 litros e 272&nbsp;CV, e un oito cilindros en V atmosférico de 4.4 litros e 315&nbsp;CV. O diésel é un cinco cilindros en liña de 2.4 litros e 163 ó 185&nbsp;CV, en ambos casos con turbocompresor de xeometría variable, intercooler e inxección directa con alimentación por common-rail.

## Véxase tamén
Nandi Glassie

**Nandi Tuaine Glassie**, nado o 21 de maio de 1951 en Atiu, é un político das Illas Cook.

## Traxectoria 
Glassie estudou artes na Universidade de Auckland e realizou un máster en política pública na Universidade Massey, traballou para o departamento de traballo de Nova Zelandia, a antiga cidade de Manukau e para o goberno das Cook. Entre 2005 e 2006 foi xefe do equipo na oficinado primeiro ministro. Presentouse ás eleccións de 2006, obtendo escano pola circunscrición Tengatangi/Areora/Ngatiarua polo Partido das Illas Cook derrotando ao demócrata Eugene Tatuava. En decembro de 2010, logo de gañar o seu partido as eleccións, o novo primeiro ministro, Henry Puna, nomeouno ministro de Saúde e Agricultura.

## Notas 
## Véxase tamén 
### Ligazóns externas 
* Perfil no Parlamento das Illas Cook.
Rosie O'Donnell

'''Roseann "Rosie" O'Donnell''', nada o 21 de marzo de 1962 en Commack, estado de Nova York, é unha humorista, actriz, escritora e activista estadounidense.

## Traxectoria 
O'Donnell perdeu a súa nai durante a preadolescencia o que foi determinante na súa actividade en prol dos dereitos da infancia e apoiar ás familias. Comezou a súa carreira na adolescencia como humorista actuando en clubs e participando aos vinte anos en *Star Search*, un programa de televisión na procura de talentos. A súa primeira aparición nunha serie de televisión foi en *Gimme a Break!* en 1986 e a primeira longametraxe na que actuou foi *A League of Their Own* en 1992. Desde 1996 ata 2002 presentou o seu propio programa de televisión, ''The Rosie O'Donnell Show*, co que gañou varios premios Emmy, neses anos escribiu o seu primeiro libro, unha obra de memorias titulada *Find Me* (2002), utilizou os tres millóns de dólares que lle deu o libro para establecer a súa propia fundación, For All Kids, e promover outros proxectos. Dous meses antes de rematar o seu programa recoñeceu que era lesbiana, declarando que dera ese paso para chamar a atención sobre a adopción por parellas homosexuais. En 2006 converteuse na nova primeira moderadora do programa *The View*, que conduciu a controversias polos seus puntos de vista liberais e a súa forte personalidade, como a das políticas da administración Bush na Guerra de Iraq, que levaron ao cancelamento do seu contrato en 2007, ano no que botou ao prelo o seu segundo libro de memorias, *Celebrity Detox''. En novembro de 2009 comezou un programa na radio, "Rosie Radio", programa diario de dúas horas no que se discuten novas e acontecementos na Sirius XM Radio. No outono de 2011 está previsto que volva á televisión na canle de Oprah Winfrey.

## Notas 
## Véxase tamén
Salvador Valcárcel Montenegro

**Salvador Valcárcel Montenegro**, coñecido como **Recaré** ou **Recarey**, nado en Quinzán das Peras (parroquia de Argozón, Chantada) e finado en Adá o 11 de abril de 1939, foi un guerrilleiro antifranquista galego.

## Traxectoria 
Fuxido dende o principio do golpe de Estado do 18 de xullo de 1936, foi o líder dun grupo de guerrilleiros que actuaba no suroeste da provincia de Lugo, principalmente no concello de Chantada. Formaban parte deste grupo Jesús López Suárez, Benjamín Argiz Fiunte, Victorino Quintana Vázquez e Benito Montes Otero. Foi xulgado en Lugo na causa 765/38 e declarado en rebeldía. Foi requirido polo xuíz militar de Lugo en febreiro de 1939. O 11 de abril de 1939 o grupo asaltou o ómnibus da empresa Montaña que facía o percorrido Lugo-Ourense. No autobús viaxaba un sarxento do exército que se enfrontou aos guerrilleiros. Estes fuxiron e o sarxento deu aviso a Lugo de onde saíron forzas do exército e da Garda Civil. Localizados os guerrilleiros en Adá, enfrontáronse aos perseguidores  e Salvador Valcárcel e outros dous guerrilleiros resultaron mortos.

## Notas 
## Véxase tamén 
### Bibliografía 
* 

* 
### Ligazóns externas 
* Ficha en Represión franquista en Lugo
DeDe Lind

**DeDe Lind**, nada nos Ánxeles (California) o 15 de abril de 1947 e finada en Boca Raton (Florida) o 4 de febreiro de 2020, foi unha modelo estadounidense, que foi coelliña da revista *Playboy* en agosto de 1967. Acadou notoriedade por aparecer unha foto súa xogando billar, seminúa, no calendario levado a bordo da aeronave da misión Apollo 12 en novembro de 1969. O almanaque foi descuberto polo astronauta Richard Gordon, xa en órbita lunar, mentres os seus dous colegas, Alan Bean e Charles Conrad exploraban a superficie da Lúa.

## Filmografía
**Playboy: 50 Years of Playmates* (2004) (V) 
**Playboy: The Party Continues* (2000) (TV)
**Video Centerfold: Sherry Arnett* (1985) (V) 
**Playboy After Dark* (1968) (TV)

## Véxase tamén
### Ligazóns externas
*Páxina oficial
Antonio Carro Fernández-Valmayor

**Antonio Carro Fernández-Valmayor**, nado o 16 de setembro de 1945 na Coruña, é un avogado, profesor e político galego.

## Traxectoria 
Estudou dereito na Universidade de Santiago de Compostela e mais é diplomado en urbanismo e ordenación do territorio e técnico da Administración Civil do Estado, alén de profesor de dereito constitucional na USC e membro da Asociación Española de Ciencia Rexional, da Asociación de Estudos Galegos, do Instituto de Estudos de Galicia, da loxa Renacemento 54 e da loxa Curros Enríquez da masonería e da Fundación Pablo Iglesias.

Nas eleccións xerais de 1979 resultou elixido senador pola provincia da Coruña polo PSOE. Tamén foi deputado no Parlamento de Galicia de 1981 a 1997 polo PSdeG-PSOE, parte deses anos actuou como voceiro do seu grupo parlamentario e vicepresidente da cámara. Asumiu os postos de Secretario Xeral da Grande Área de Expansión Industrial de Galicia e subdelegado provincial do Ministerio de Obras Públicas e Urbanismo.

## Notas 
## Véxase tamén 
### Bibliografía 
* 

* 

### Outros artigos 
* Lista de senadores galegos desde a Transición
### Ligazóns externas 
* Ficha no Senado
Meco

**Meco** pode referirse a:

* **O Meco**: un crego mullereiro do Grove que terminou enforcado polos seus abusos.
* **O Meco**, figura humana do entroido;
* A vila madrileña de **Meco**.
Club Deportivo Mensajero

O **Club Deportivo Mensajero-La Palma** é un club de fútbol español da localidade de Santa Cruz de la Palma, na illa de La Palma. Fundouse en 1922 e compite na Segunda División B.

## Véxase tamén
### Ligazóns externas
*Páxina oficial do club
Hot Hot Heat

**Hot Hot Heat** é unha banda de indie rock canadense procedente de Victoria, Columbia Británica, formada no ano 1999. Está composta por Steve Bays (vocalista e teclista), Paul Hawley (batería), Dustin Hawthorne (baixista) e Luke Paquin (guitarrista).

## Discografía 
## Véxase tamén 
### Ligazóns externas 
* Páxina oficial
Ngamau Munokoa

**Ngamau Mere Munokoa**, nada o 13 de agosto de 1944 en Rarotonga, é unha empresaria e política das Illas Cook.

## Traxectoria 
Ngamau resultou elixida como parlamentaria en 1996 pola circunscrición de Nikao-Panama como demócrata, converténdose na terceira muller en ser elixida para o Parlamento das Illas Cook, de 1999 a 2002 foi ministra de Asuntos Internos e Traballo no goberno de Terepai Maoate e despois no de Robert Woonton, en 2003 este designouna como viceprimeira ministra, a primeira muller en ocupar o posto.. En 2006 deixou o posto en protesta pola decisión de Woonton de formar unha coalición co Partido das Illas Cook, pero foi de novo nomeada por Jim Marurai en 2005. e como ministra de Asuntos Interiores, Medio Ambiente e Agricultura ata decembro de 2009 cando cesou apoiando ao líder do partido Terepai Maoate.. Nas eleccións xerais de 2010 resultou elixida no seu escano. A raíña Isabel II deulle o título de oficial da Orde do Imperio Británico en 2010.

## Notas 
## Véxase tamén 
### Ligazóns externas 
* Ficha no Parlamento das Illas Cook
Quinzán

O topónimo **Quinzán** pode referirse a:

;En Galiza
***Quinzán**, lugar da parroquia de Niñodaguia, no concello de Santiso;
***Quinzán**, lugar da parroquia de Mato, no concello de Taboada;
***Quinzán da Vila**, lugar da parroquia de Adá, no concello de Chantada;
***Quinzán das Peras**, lugar da parroquia de Argozón, no concello de Chantada;
***Quinzán do Monte**, lugar da parroquia do Monte, no concello de Chantada.

## Véxase tamén
### Outros artigos
***A Quinza**, lugar da parroquia de Ventosela, no concello de Ribadavia.
Kaiser Chiefs

**Kaiser Chiefs** é unha banda inglesa de indie rock procedente de Leeds e formada orixinalmente en 1996 como **Runston Parva**, antes de reformarse como **Parva** en 2000. En 2003 publicaron un álbum de estudio, 22, antes de tomar o seu actual nome ese mesmo ano. Tomou o seu nome do club de fútbol surafricano Kaizer Chiefs. O seu álbum de estrea, *Employment*, foi editado no ano 2005. Inicialmente inspiráronse no New Wave e o punk rock de finais dos anos 70 e de principios dos 80, e conseguiron éxito internacional conseguindo vender ao redor dos 3 millóns de álbums. O seu segundo álbum, *Yours Truly, Angry Mob*, lanzado no 2007, contiña "Ruby", un sinxelo que foi número 1 no Reino Unido. Editaron o seu terceiro álbum, *Off with Their Heads*, no mes de outubro do ano 2008. Despois dun tempo separados, lanzaron *The Future Is Medieval* en xuño de 2011.

## Discografía 
### Álbums 
### EPs 
* *Lap of Honour* - 2005 (Universal, B-Unique)

## Membros 
**Membros actuais**
* Ricky Wilson – Voz principal, percusión (2000&ndash;actualidade)
* Andrew "Whitey" White – Guitarra (2000&ndash;actualidade)
* Simon Rix – Baixo (2000&ndash;actualidade)
* Nick "Peanut" Baines – Teclados, percusión (en *You Want History*) (2000&ndash;actualidade)
* Vijay Mistry – batería e percusión (2013&ndash;actualidade)
**Membros anteriores**
* Nick Hodgson – Batería, coros, voz principal (en *Boxing Champ*, ''Remember You're A Girl*, *Man On Mars* e *If You Will Have Me'') (2000&ndash;2012)

## Notas 
## Véxase tamén 
### Ligazóns externas 
* Páxina oficial
Les Savy Fav

**Les Savy Fav** é unha banda de indie rock estadounidense procedente de Nova York e formada no ano 1995. O seu estilo está influenciado polo art rock e o post-hardcore. O grupo é coñecido pola presenza no escenario do seu vocalista Tim Harrington, que está casado coa artista australiana Claire Kurzmann.

## Discografía 
## Véxase tamén 
### Ligazóns externas 
* Páxina oficial
Mercury Rev

**Mercury Rev** é unha banda estadounidense de rock alternativo formada a finais dos anos 80 en Buffalo, Nova York. Os seus membros orixinais foron David Baker (voces), Jonathan Donahue (voces, guitarras), Sean "Grasshopper" Mackowiak (guitarras, clarinete), Suzanne Thorpe (frauta), Dave Fridmann (baixo) e Jimy Chambers (batería). Os seus únicos membros constantes veñen sendo Donahue e "Grasshopper". A música do grupo incorporou indie rock, rock psicodélico e raíces americanas, entre outras formas. Mercury Rev estivo estreitamente asociado con The Flaming Lips, e as dúas bandas compartiron lazos históricos.

## Discografía 
## Notas 
## Véxase tamén 
### Ligazóns externas 
* Páxina oficial
Albert Nicholas

**Albert (Peto) Nicholas**, nado o 9 de maio de 1951 en Rarotonga é un político das Illas Cook.

## Traxectoria 
Nicholas resultou ellixido ao Parlamento das Illas Cook por vez primeira nas eleccións de 1994 pola circunscrición de Avatiu-Ruatonga-Palmerston representando ao Partido da Alianza . Reelixido nas eleccións de 1999 como membro do Partido da Nova Alianza, pero entrou a militar no Partido das Illas Cook nese mesmo ano., presentándose ás eleccións xerais de 2010 perdendo fronte ao candidato do PIC John Henry.

## Notas 
## Véxase tamén 
### Ligazóns externas 
* Perfil no Parlamento das Illas Cook
Barenaked Ladies

**Barenaked Ladies** é unha banda canadense de rock alternativo procedente de Scarborough, Ontario, e formada no ano 1988. Na actualidade está composta por Jim Creeggan, Kevin Hearn, Ed Robertson e Tyler Stewart. O grupo é coñecido polos seus exitosos sinxelos "One Week", "The Old Apartment", "Pinch Me", "If I Had $1000000" e "Brian Wilson"; que gañaron varios Juno Awards e foron nomeados para premios Grammy. Os seus concertos son coñecidos polas súas bromas entre cancións e por improvisar raps en practicamente todas as súas presentacións. O seu teclista orixinal Andy Creeggan deixou a banda en 1995 e o membro fundador, Steven Page, no ano 2009.

## Discografía 
## Véxase tamén 
### Ligazóns externas 
* Páxina oficial
Babyshambles

**Babyshambles** é unha banda inglesa de indie rock procedente de Londres. Foi formada por Pete Doherty durante un hiato da súa anterior banda The Libertines, pero Babyshambles converteuse dende entón no seu principal proxecto (aínda que recentemente centrouse no seu traballo en solitario). Babyshambles leva editados dous álbums, tres EPs e varios sinxelos. A banda recibiu moita atención dos tabloides británicos debido ao interese pola vida persoal de Doherty.

## Discografía 
## Véxase tamén 
### Ligazóns externas 
* Páxina oficial
Belle & Sebastian

**Belle & Sebastian** é unha banda de indie pop escocesa formada en Glasgow en xaneiro de 1996. Belle and Sebastian adoita ser comparada con influentes bandas indies como The Smiths, ademais de clásicos como Love, Bob Dylan e Nick Drake. O nome do grupo está sacado do libro infantil *Belle et Sébastien*, do escritor francés Cécile Aubry.

Despois de editar varios álbums e EPs a través do selo Jeepster Records, na actualidade teñen asinado un contrato con Rough Trade Records no Reino Unido e con Matador Records nos Estados Unidos.

## Discografía 
### Álbums de estudio 
### Recompilatorios 
* *Push Barman to Open Old Wounds* - 2005 (Jeepster, Matador)
* *The Third Eye Centre* - 2013 (Jeepster, Matador)

### Álbums ao vivo 
* ''If You're Feeling Sinister: Live at the Barbican* - 2005 (Rough Trade)
* *The BBC Sessions'' - 2008 (Jeepster, Matador)

## Véxase tamén 
### Ligazóns externas 
* Páxina oficial
Cocteau Twins

**Cocteau Twins** foi unha banda escocesa de rock alternativo activa entre os anos 1979 e 1997. Os seus membros orixinais foron Elizabeth Fraser (voces), Robin Guthrie (guitarra, caixa de ritmos) e Will Heggie (baixo), que foi substituído por Simon Raymonde ao principio da carreira da banda.

Aínda que se formou na época do post-punk e o New Wave, Cocteau Twins é unha banda difícil de clasificar, e a súa música é de vital importancia no dream pop. Se ben toda a banda obtivo eloxios da crítica, a distintiva voz de soprano de Elizabeth Fraser recibiu a meirande parte da atención.

## Discografía 
## Véxase tamén 
### Ligazóns externas 
* Páxina oficial
Collective Soul

**Collective Soul** é unha banda estadounidense de rock alternativo formada en Stockbridge, Xeorxia no ano 1992. Collective Soul acadou a popularidade entre o grande público co seu sinxelo "Shine", procedente do seu álbum de estrea *Hints, Allegations, and Things Left Unsaid*, editado en 1993. O 19 de setembro de 2009 Collective Soul foi incluída no *Georgia Music Hall of Fame*.

## Discografía 
## Véxase tamén 
### Ligazóns externas 
* Páxina oficial
* perfil en Facebook
Dashboard Confessional

**Dashboard Confessional** é unha banda estadounidense de emo procedente de Boca Raton, Florida, formada no ano 1999 e liderada polo vocalista e compositor Chris Carrabba.

## Discografía 
## Véxase tamén 
### Ligazóns externas 
* Páxina oficial da banda
Jimmy Eat World

**Jimmy Eat World** é unha banda estadounidense de rock alternativo procedente de Mesa (Arizona), formada no ano 1993. O grupo está composto polo vocalista e guitarrista Jim Adkins, o guitarrista e corista Tom Linton, o baixista Rick Burch e o batería Zach Lind.

Jimmy Eat World levga editados sete álbums de estudio, os seus últimos coa súa formación actúa. Orixinalmente tiñan un son punk rock e editaron a súa primeira demo en 1993, seguida polo seu EP *One, Two, Three, Four* en 1994. O seu álbum de estrea, *Jimmy Eat World* foi lanzado tamén en 1994, co seu actual guitarrista, Tom Linton, cantando na meirande parte dos temas. Jimmy Eat World lanzou o seu segundo e terceiro traballo polo selo Capitol Records. O aclamado *Clarity*, aparecido en 1999, contén o sinxelo "Lucky Denver Mint", que apareceu na película *Never Been Kissed*.

O éxito comercial chegoulle coa edición de varios sinxelos do seu álbum *Bleed American*, que acadaron o top 20 da lista *Hot Modern Rock Tracks*, chegando "The Middle" ao número 1. O seguinte álbum de Jimmy Eat World foi *Futures*, que conseguiu outro número 1 na lista *Modern Rock Tracks*, "Pain". O seu sexto traballo, *Chase This Light*, converteuse no que máis alto subiu nas listas, conseguindo chegar ao porto 5 da *Billboard 200*. O seu último disco ata o momento, *Invented*, foi lanzado o 28 de setembro do 2010 polo selo Interscope Records.

## Discografía 
## Véxase tamén 
### Ligazóns externas 
* Páxina oficial
Inverno demográfico

miniatura|dereita|200px|Crecemento demográfico en Rusia.

A hipótese do **Inverno demográfico** foi presentada polo francés Gérard François Dumont segundo a cal as taxas de natalidade, en lugar de estabilizarse con respecto a de mortalidade, se manteñen en niveis baixos, provocando o envellecemento da poboación.

Un país ten que manter unha taxa de natalidade de 2,1 fillos por muller para substituír a súa actual poboación. Porén, só en Europa a taxa de natalidade é de 1,3, e estímase que no ano 2030, Europa terá un déficit de 20 millóns de traballadores. Ao mesmo tempo, Rusia debe perder un terzo da súa poboación actual no 2050.

## Notas  
## Véxase tamén
### Bibliografía
*Bordonado, María Julia. **El Fenomeno de la Inmigracion**. ESIC Editorial, 2006.
***Essai de prospectives démographiques**. París: Fayard, 2003
*Dumont, Gérard François. **Le festin de Kronos**. París: Fleurus, 1991 
*Dumont, Gérard François. "L'hiver démographique - Les conséquences géopolitiques de l'hiver démographique", https://web.archive.org/web/20120515193821/http://www.strategicsinternational.com/20_03.pdf (Dumont é docente de Demografía política na Sorbona e Director da revista “Population et avenir”)
*Dumont, Gérard François. "El envejecimiento de las poblaciones en Europa o el invierno demográfico". **Debats**, 2007, pp.&nbsp;15–23

### Ligazóns externas
* en Europa
Casimiro Torres Rodríguez

**Casimiro Torres Rodríguez**, nado en Santa Cruz de los Cuérragos (Manzanal de Arriba, provincia de Zamora) o 10 de agosto de 1900 e finado en Santiago de Compostela o 3 de maio de 1989, foi un relixioso, historiador e bibliotecario español.

## Traxectoria 
Licenciado en Dereito Canónico, foi sacerdote da Igrexa católica. Ademais licenciouse en Filosofía e Letras pola Universidade de Santiago de Compostela e doutorouse na Universidade de Madrid en 1944 coa tese *Magno Clemente Máximo*, dirixida por Santiago Montero Díaz. Foi profesor de Historia Antiga e Media Universal na Universidade Compostelá, membro do Corpo facultativo de Arquiveiros, Bibliotecarios e Arqueólogos e director da Biblioteca da Universidade de Santiago de Compostela.

Ingresou como membro numerario da Real Academia Galega o 4 de marzo de 1979 co discurso *O malfadado D. García: Rei de Galicia*, respondido por Xosé Filgueira Valverde. As súas investigacións centráronse en pór de relevancia a personalidade de Galicia no Imperio Romano, a entidade histórica sobranceira do Reino Suevo e a Alta Idade Media de Galicia.

## Obra
### Libros 
* *Egeria, monxa galega* (Buenos Aires, 1976)
* *La Galicia sueva* (A Coruña, 1982)
* *La Galicia romana* (A Coruña, 1982)

### Artigos
* "Los siete libros de la historia de Paulo Orosio" (*CEG* IX, 1949)
* "Los límites de Galicia en los siglos IV e V" (*CEG*, 1949)
* "Prisciliano, doctor itinerante" (*CEG* XXVII, 1953)
* "La conquista romana de Galicia" (*Boletín de la Universidad de Santiago*, 1954)
* "El culto al Emperador en Galicia" (*CEG* XXII, 1952)
* "Situación jurídica de los suevos en Galicia antes de la caída del Imperio Romano de Occidente" (*CEG*, 1956)
* "El Cronicón de Hidacio" (*Compostellanum*, 1956)
* "Arca Marmórea" (*Compostellanum*, 1957)
* "Peregrinos de Oriente a Galicia en el siglo V" (*CEG* XXXVII, 1957)
* "El maestro Pedro Compostelano, un compostelano olvidado" (*CEG* XXIX, 1975)

## Notas
## Véxase tamén
### Bibliografía
* 
* 
* 
* 
*
Concello de Apaxco

**Apaxco** é un concello do norte do Estado de México, en México. Limita ao norte co estado de Hidalgo, ao sur co Tequixquiac, ao leste co Hueypoxtla e ó oeste co estado de Hidalgo (concello de Atotonilco de Tula). Abrangue unha superficie de 75.73&nbsp;km², e a súa poboación era de 27.521 habitantes no ano 2010. A cabeceira municipal é Apaxco de Ocampo, a segunda poboación é Santa María Apaxco.

## Topónimo 
Apaxco identifícase co o nome na lingua náhuatl de **Apatzco** (cfr. náhuatl actual **A**tl, (auga), o verbo **patzca** (espremer), e o sufixo de lugar -**co**). O seu actual nome provén do náhuatl ou mexicano, o que significa 'lugar onde as augas escorren'.

## Historia 
En 1152, os aztecas no camiño até o Val de México, procedentes de Tula Xicocotitlan deciden establecerse eles en Apaxco por un curto período de tempo celebráronse o fogo novo.

## Política e goberno 
## Demografía 
## Notas 
## Véxase tamén 
### Outros artigos 
* Holcim

### Ligazóns externas 
* Concello de Apaxco INEGI, 2009.
Emilia Docet

**Emilia Docet Ríos**, nada en Vigo o 9 de xullo de 1915 e finada o 22 de febreiro de 1995, foi unha deportista galega. Obtivo tamén os títulos de Miss Galicia e  de Miss España en 1933.

## Traxectoria 
### Modelo e deportista 
Filla de Francisco Docet, galego, e Emilia Ríos Renjifo, peruana, quen tiveron seis fillos. Estaba emparentada coa familia de Xosé Núñez Búa, fundador do Partido Galeguista. Estudou para perito mercantil en Vigo, e traballou no Laboratorio Miguel Servet. Destacou na natación durante a Segunda República Española como membro do Club Marítimo de Vigo.
[miniatura|300px|1933, Ourense. Banquete galeguista homenaxe a Emilia Docet e a [Manuel Luís Acuña. Na foto, entre outros: Vicente Risco, Ramiro Isla Couto, Leuter González, Álvaro Cunqueiro, Otero Pedrayo, María Luz Morales, Blanco Amor, Xoán Luís Ramos Colemán e Manuel Peña Rei.]]
Presentouse a Miss España en 1933, nunha edición que patrocinaba o xornal *Ahora*. O 14 de febreiro dese ano gañou a final do concurso en Madrid. Meses máis tarde presentouse a Miss Europa, que se celebraba tamén en Madrid, fronte a outras trece modelos europeas, e quedou como dama de honor. O triunfo foi para a rusa Tatiana Maslova. Posteriormente foi modelo das galletas *Pitusín*, da empresa La Peninsular, que se fabricaban en Tui.

### Acción política 
Militante do Partido Galeguista na agrupación local de Vigo, o 16 de xuño de 1933 recibiu, canda Manuel Luís Acuña, unha homenaxe do partido no Hotel Miño de Ourense. A esta asistiron, entre outros, Vicente Risco, Ramiro Illa Couto, Leuter González, Álvaro Cunqueiro, Ramón Otero Pedrayo, María Luz Morales, Eduardo Blanco Amor, Xohán Luís Ramos Colemán ou Manuel Peña Rey. Durante a súa actividade política visitou o ministro de Agricultura republicano para que se lles levantase o embargo aos 7.000 labregos avalistas do empréstito estatal concedido para construír o matadoiro porriñés de Marucoga. Tamén foi a única muller que interveu no primeiro mitin das arengas, acto público do Partido Galeguista celebrado o 25 de xullo de 1934 en Santiago de Compostela.

### Vida persoal 
En 1940 casou con Francisco Novoa Ortiz, funcionario axudante de obras públicas, que estivo destinado en Lugo, Pontevedra e no porto de Vigo, con quen tivo dous fillos, Juan e Francisco.

## Notas 
## Véxase tamén 
### Bibliografía 
*  (1944). *Sempre en Galiza*
*  (2007). "Docet, Emilia" en *Dicionario de mulleres galegas*, A Nosa Terra, p.&nbsp;135-136, ISBN 978-84-8341-146-9.
*  (2009). *Emelina, la belleza que alumbró a la República: orígenes de los concursos de misses en España, 1929-1932*, Deputación de Cidade Real.http://st0.lacerca.com/imagenes/article_thumb/6d27a438f74319c2e6049029df125a5b.jpg
### Ligazóns externas 
* : «Aquel galeguismo de Miss España» *Praza Pública*, 25/4/2013.
* : «Emilia Docet. A Miss España galeguista»  Álbum de mulleres, Consello da Cultura Galega.
* : «Ni musa ni galleguista. Familiares de Emilia Docet, Miss España en 1933, critican la tergiversación de su imagen» *Faro de Vigo*, 20/4/2013.
Mercedes-Benz Clase R

O **Mercedes-Benz Clase R** é un monovolume do fabricante alemán Mercedes-Benz, comercializado desde o 2006. É o terceiro modelo monovolume da marca tras o Mercedes-Benz Clase A e o Mercedes-Benz Clase B.

## Presentación 
A primeira vez que o Clase R foi visto foi no Salón do Automóbil de Detroit do ano 2001 como un prototipo *Grand Sport Tourer*. O modelo de produción presentouse no Salón do Automóbil de Nova York no ano 2005.

## Produción 
O Clase R ten o código de fabricación *V251*, e móntase en Tuscaloosa (Alabama) e Cidade de México.

Ten un motor dianteiro lonxitudinal, tracción traseira ou ás catro rodas e carrocería de cinco portas; as catro portas laterais son pivotantes. Ofrécese con cinco, seis ou sete asentos distribuídos segundo a seguinte configuración 2-3, 2-2-2 e 2-3-2 respectivamente.

Os motores Diésel empregan desde 2009 a tecnoloxía BlueTec.

## Gama de motores 
## Segunda xeración 
A segunda xeración do Clase R presentouse no ano 2010 no Salón do Automóbil de Nova York e comezará a venderse no ano 2011. O novo modelo presenta un deseño máis conservador có da primeira xeración. Ten dúas lonxitudes e opcións para acomodar a catro, cinco, seis ou sete ocupantes, así como tracción traseira ou integral. Unicamente ofrece unha transmisión de sete velocidades. Ao principio ofrecerase coas versións R300 CDI e R350 4Matic.

## Véxase tamén 
### Ligazóns externas 
* Experience the R-Class - the Grand Sports Tourer 
* Galería de fotos do R350  - FamilyCar.com
Trey Parker

**Trey Parker**, nado **Randolph Severn Parker III** o 19 de outubro de 1969 en Conifer (Colorado), é un animador, guionista, director, produtor e actor estadounidense, coñecido por crear, xunto co seu amigo Matt Stone a serie de animación *South Park*.

## Traxectoria 
Parker estudou música na Universidade de Colorado, acomezos da década de 1990 coñeceu a Stone con quen dirixiu a súa primeira curtametraxe *Jesus vs. Frosty* en 1992, ao ano seguinte dirixiu, en solitario, a súa primeira longametraxe *Alferd Packer: The Musical* . En 1995 dirixiu outra curta *Jesus vs. Santa*, tamén con Stone, o resultado deulles azos para crearen unha serie de televisión animada seguindo o estilo das dúas curtas e que co nome de *South Park* tivo a súa estrea o 13 de agosto de 1997 e onde tamén lle pon voz a varios dos personaxes. Polo seu traballo en *South Park* Parker gañou catro Emmy. En 1997 protagonizou e dirixiu *Orgazmo*.

## Véxase tamén
Villarreal Club de Fútbol C

O **Villarreal Club de Fútbol C, S.A.D.** é un club de fútbol español da cidade de Vila-real, na Comunidade Valenciana. Fundouse en 2003, é o terceiro equipo do Villarreal CF e compite na Terceira División.

## Tempada a tempada
|}
----
***5** tempadas en *Terceira División*.
***4** tempadas en *Categorías Rexionais*.

## Xogadores 
:*Categoría principal: Xogadores do Villarreal CF C.*
### Cadro actual
## Véxase tamén
### Ligazóns externas
*Páxina oficial do club
Rachael Ray

**Rachael Domenica Ray**, nada o 25 de agosto de 1968 en Glens Falls, é unha presentadora, chef de televisión e escritora de libros de cociña estadounidense.

## Traxectoria 
Ray presenta en sindicación desde o ano 2006 o programa de televisión *Rachael Ray* polo que gañou dous Premios Emmy. Tamén presenta tres programas na canle especializada en gastronomía Food Network *30 Minute Meals* desde 2001, *$40 a Day* desde 2002 e ''Rachael Ray's Tasty Travels* que comezou en 2007. Ray escribiu varios libros de cociña baseados no concepto desenvolvido en *30 Minute Meals*, receitas sinxelas que se poden facer en trinta minutos, e lanzou a súa propia revista *Every Day with Rachael Ray'' en 2006.
Henrique Dinis

**Henrique Dinis Oliveira Dias**, nado en Monção o 21 de xaneiro de 1990, é un futbolista portugués. Xoga de centrocampista.

## Traxectoria 
O 11 de xaneiro de 2011 anunciouse a súa incorporación ao Deportivo B até a fin da tempada 2010–11. Finalmente, o Deportivo decidiu non exercer esa opción e Dinis volveu ao Vitória de Guimarães.

## Notas 
## Véxase tamén 
* Datos do xogador en zerozerofootball.com 
* Datos do xogador en foradejogo.net
Pemba Norte

**Pemba Norte** (**Pemba North** ou **North Pemba** en inglés, **Kaskazini Pemba** en suahili) é unha das 26 rexións nas que se encontra dividida a Tanzania, localizada dentro da illa de Pemba, en Zanzíbar. A súa capital é a cidade de Wete.
Posúe unha área de 574 km2 e segundo o censo do 2002 tiña unha poboación de 186.013 habitantes.

## Distritos 
Posúe dous distritos:

* Micheweni
* Wete
Concepción, Chile

**Concepción** () é unha cidade chilena, con 216.061 habitantes (INE 2002) e é a capital da VIII rexión de Biobío e da provincia homónima. O territorio comprendido polas comunas de Concepción, Hualpén, Talcahuano, Chiguayante, San Pedro de la Paz e Penco integran a área metropolitana de Gran Concepción, que tiña unha poboación de 889.725 habitantes no 2002.

## Historia
A cidade foi fundada o 5 de outubro de 1550 polo conquistador español Pedro de Valdivia, baixo o nome de *La Concepción de María Purísima del Nuevo Extremo*. Formou parte do primeiro intento independentista de Chile, en 1810, ao mando do avogado Juan Martínez de Rozas e foi a cidade capital do Reino de Chile entre os anos 1565 e 1573, quedando mantida como o centro militar e político do reino para o resto do período colonial do país. Desde entón, é o centro da aglomeración rexional máis populoso do país desde os inicios do século XX, e ten como símbolo cultural a Praza da Independencia, que é o lugar onde foi feita a declaración solemne sobre a liberación chilena do realismo español.

Na comuna hai varias pontes, parques e murais. Concepción concentra as súas actividades na área de servizos e funciona como centro financeiro do Gran Concepción. Ten tamén moitos colexios e universidades, entre as cales xa destacan a Universidade de Concepción, a Universidade do Bío-Bío e a Universidade Católica da Santísima Concepción.

## Xeografía 
### Clima 
Concepción está nunha zona de clima mediterráneo con influencias oceánicas, caracterizado por invernos suaves e veráns templados. A temperatura media anual é de 12,7&nbsp;°C. Nos meses entre maio e agosto son os máis fríos no inverno, con 10,8&nbsp;°C/8,8&nbsp;°C. Os veráns son moi calorosos, xaneiro posúe a media máis alta, con 16,3&nbsp;°C e todos os anos supéranse os 22&nbsp;°C en varias ocasións.

As precipitacións teñen unha media anual de 1130,6 mm ao ano, concentradas nos meses de maio a agosto, xuño é o mes máis chuvioso, con 241,3&nbsp;mm. Hai 102 días de choiva ao ano, 2.616 horas de sol ao ano, ninguna xeada e ningún nevado na zona.

**Fonte:

## Galería de imaxes 

Ficheiro:Arco de Medicina UdeC.jpg|O Arco de Medicina do Campus da Universidade de Concepción.
Ficheiro:Moderno Edificio en Concepción.jpg|A Torre Andes.
Ficheiro:Desembocadura del Biobío.jpg|O Río Biobío.
Ficheiro:Ex Catedral de Concepción.jpg|A Catedral da cidade antes do Terremoto de Chillán en 1939.
Ficheiro:Biobus01.jpg|O Biobús.
Ficheiro:Hotel El Araucano.JPG|Hotel *O Araucano*
Ficheiro:Plaza de Armas Concepción.jpg|A *Praza da Independencia''.

## Cidades irmás 
As cidades irmandadas de Concepción:
*  Cuenca, Ecuador
*  Guayaquil, Ecuador
* 20px Belén, Cisxordania
* 20px Auckland, Nova Zelandia
*  Monterrey, México
*  La Plata, Arxentina
* 20px Cascavel, Brasil 
* 20px Minnesota, Estados Unidos de América
* 20px Wuhan, República Popular da China

## Notas
## Véxase tamén 
### Outros artigos 
* Rexión de Biobío
* Gran Concepción

### Ligazóns externas 
* Sitio web oficial da Municipalidad de Concepción
* Encyclopædia Britannica — Concepción (inglés)
Pemba Sur

**Pemba Sur** (**Pemba South** ou **South Pemba** en inglés, **Kusini Pemba** en suahili) é unha das 26 rexións nas que encontra dividida a Tanzania, localizada na illa de Pemba, Zanzíbar. A súa capital é a cidade de Mkoani. 
Posúe unha superficie de 331&nbsp;km2 e segundo o censo do 2002 tiña unha poboación de 176.153 habitantes.
## Distritos 
Ten dous distritos:

* Chake
* Mkoani
Pwani

**Pwani** ("costa" en suahili) é unha das 26 rexións nas que se encontra dividida a Tanzania. A súa capital é a cidade de Kibaha.
Limita polo norte coa rexión de Tanga, polo leste coa de Dar-es-Salaam e o océano Índico, polo sur coa de Lindi e polo oeste coa de Morogoro.
Posúe unha superficie de 32.407&nbsp;km2 e segundo o censo do 2002 tiña unha poboación de 889.154 habitantes.
## Distritos 
Ten 6 distritos:

*Bagamoyo
*Kibaha
*Kisarawe
*Mafia
*Mkuranga
*Rufiji
Rukwa

**Rukwa** é unha das 26 rexións nas que se encontra dividida a Tanzania. A súa capital é a cidade Sumbawanga. Limita polo norte coas rexións de Kigoma e Tabora, polo leste coa de Mbeya, polo sur con Zambia e polo oeste co Lago Tanganica, que a separa da República Democrática do Congo.
Posúe unha superficie de 68.635&nbsp;km2 e segundo o censo do 2002 tiña unha poboación de 1.141.743 habitantes.
## Distritos 
Ten catro distritos:

*Mpanda
*Nkasi
*Sumbawanga
*Sumbawanga
Rexión de Tabora

**Tabora** é unha das 26 rexións nas que se encontra dividida a Tanzania. A súa capital é a cidade de Tabora.
Posúe unha extensión de 72.151 km2 e segundo o censo do 2002 tiña unha poboación de 1.717.908 habitantes.
## Distritos 
Ten seis distritos:

* Igunga
* Nzega
* Sikonge
* Tabora 
* Urambo
* Uyui
Zanzíbar Norte

**Zanzíbar Norte** (en inglés **Zanzibar North** ou **North Unguja**, **Unguja Kaskazini** en suahili) é unha das 26 rexións nas que se encontra dividida a Tanzania, localizada dentro da illa de Unguja, Zanzíbar. A súa capital é a cidade de Mkokotoni.
Posúe unha superficie de 470&nbsp;km2 e segundo o censo do 2002 tiña unha poboación de 136.953 habitantes.
## Distritos 
Ten dous distritos:

* Unguja Norte A
* Unguja Norte B
Charlotte Sometimes

"**Charlotte Sometimes**" é un sinxelo da banda inglesa The Cure editado o 5 de outubro de 1981. No seu momento non foi incluído en ningún álbum do grupo e acadou o número 44 na lista británica de sinxelos.

## Listaxe de cancións 
**7" Single**
# "Charlotte Sometimes"
# "Splintered in Her Head"

**12" single**
# "Charlotte Sometimes"
# "Splintered in Her Head"
# "Faith" (live)
Let's Go to Bed

"'''Let's Go to Bed'*" é un sinxelo da banda inglesa The Cure, editado o 15 de novembro de 1982. Foi lanzado como sinxelo independente e posteriormente apareceu no álbum recompilatorio *Japanese Whispers'', ao igual que a súa cara-b "Just One Kiss".

## Listaxe de cancións 
### UK 7" 
# "Let's Go to Bed" (3:35)
# "Just One Kiss" (4:10)

### UK 12" 
# "Let's Go to Bed" (Extended Mix) (7:04)
# "Just One Kiss" (Extended Mix) (7:02)
The Walk

"**The Walk**" é un sinxelo da banda inglesa The Cure, editado o 27 de xuño de 1983. Foi lanzado como sinxelo independente e posteriormente apareceu no seu recompilatorio *Japanese Whispers*.

Unha das caras-b de "The Walk", "Lament", é unha regravación dun sinxeloo promocional lanzado a finais de 1982 para Flexipop. A diferenza da versión anterior, experimental e confusa, as letras son entendibles e o son é máis profesional.

O sinxelo acadou o posto 12 nas listas británicas, converténdose no maior éxito de The Cure ata ese momento.

## Listaxe de cancións 
### UK 7" 
# "The Walk"
# "The Dream"

### UK 12" 
# "The Walk"
# "Lament"
# "The Upstairs Room
# "The Dream"

### US mini-LP 
# "The Upstairs Room"
# "Just One Kiss"
# "The Dream"
# "The Walk"
# "La Ment"
# "Let's Go To Bed"
The Love Cats

"**The Love Cats**" é un sinxelo da banda inglesa The Cure, editado o 15 de outubro de 1983. Foi lanzado como sinxelo independente e posteriormente incluído no álbum recompilatorio *Japanese Whispers*.

O sinxelo foi o primeiro da banda en acadar o *Top 10* nas listas británicas, chegando ao sétimo posto e converténdose no maior éxito de The Cure ata ese momento.

## Listaxe de cancións 
;UK 7"
# "The Love Cats" (3:33)
# "Speak My Language" (2:39)

;UK 12" / US 12"
# "The Love Cats" (Extended Version) (4:37)
# "Speak My Language" (2:39)
# "Mr. Pink Eyes" (2:45)